Peta Jalan Lingkaran Saint Petersburg.
Jalan Lingkaran di titk 8-km, juga kelihatan dalam gambar ialah stesen Gorskaya dan Teluk Finland.
 Jambatan Bolshoy Obukhovsky.

|  |  |
| --- | --- |
|  | Wikimedia Commons mempunyai media berkaitan ***Jalan Lingkaran Saint Petersburg*** |

**Jalan Lingkaran Saint Petersburg** (Bahasa Rusia: **Кольцевая автомобильная дорога вокруг Санкт-Петербурга** *Kol'tsevaya avtomobil'naya doroga vokrug Sankt-Peterburga*, Jawi: **جالن ليڠكرن ساءينت ڤترسبورڬ**) adalah jalan raya lingkaran rentas teluk dengan panjang 142 km (88 batu) yang mengelilingi Saint Petersburg, Rusia. Satu-satunya jalan lingkaran untuk bandar itu, ia disenaraikan dalam sistem penomboran jalan Rusia sebagai lebuh raya awam persekutuan A-118.

Pembinaan
---------

Keperluan untuk pembinaan jalan lingkaran sekitar St Petersburg pertama kali dinyatakan dalam Rancangan Pembangunan Umum 1976 di Leningrad (nama Saint Petersburg di zaman Kesatuan Soviet. Bahagian barat jalan itu dirancang untuk dibina sebagai tambak yang membentuk sebahagian daripada pelan perlindungan banjir yang dicadangkan di Teluk Finland. Pada akhir tahun 1979, pembinaan empangan telah bermula dan pada awal 1990-an jalan dua lorong menghubungkan pantai utara Teluk Finland dengan bandar Kronstadt di Pulau Kotlin. Walau bagaimanapun, kekurangan pembiayaan di tengah-tengah pergolakan ekonomi di Rusia menghentikan pembangunan selanjutnya untuk kedua projek empangan dan Jalan Lingkaran pada tahun 1992.

Pembinaan Jalan Lingkaran telah disambung semula pada tahun 1998. Bahagian jalan raya pertama Jalan Lingkaran menghubungkan hujung utara empangan, berhampiran stesen keretapi Gorskaya, dengan pinggir utara St Petersburg di Daerah Vyborgsky dibuka pada 26 Disember 2002. Menjelang bulan September 2006, bahagian jalan raya lingkaran melengkapkan jalan pintas timur di sekitar St Petersburg dengan persimpangan berpecah ikut kategori gred dengan laluan E-18 / A-181 di bahagian utara, laluan E-105 / R-21 di bahagian timur, dan laluan E-105 / M-10 di bahagian selatan jalan raya. Bahagian yang lengkap di Jalan Lingkaran termasuk Jambatan Bolshoy Obukhovsky, satu-satunya jambatan bukan imbang di bahagian utama Sungai Neva.

Kawasan persimpangan berhampiran Lapangan Terbang Pulkovo dibuka pada bulan November 2007. Pada masa ini, pembinaan Jalan Lingkaran menyebabkan peningkatan besar dalam nilai tanah di sekitar lebuh raya dan persimpangannya.

Bahagian barat daya dan barat Jalan Lingkaran, termasuk kemudahan empangan dan persimpangan dengan laluan E-20 / A-180, telah dibina secara beransur-ansur sepanjang akhir tahun 2000an. Jalan masuk enam lorong melintasi Teluk Finland termasuk jambatan, trestle, pulau buatan manusia, dan terowong di bawah saluran perkapalan utama. Selepas lebih dua dekad pembinaan, Jalan Lingkaran yang lengkap telah dibuka secara rasmi pada 12 Ogos 2011 oleh Perdana Menteri Rusia, Vladimir Putin, dan Gabenor Saint Petersburg, Valentina Matviyenko yang juga merasmikan pembukaan kemudahan empangan. Sebelum disiapkan, Jalan Lingkaran Saint Petersburg pernah diselubungi kemelut kelewatan dan belanjawan terlampau semasa fasa pembinaannya.

Data umum
---------

* Panjang: 142 km (88 mi)
* Lebar: 17-32 m (56-105 kaki)
* Lorong: 4 hingga 8
* Jambatan dan gumpalan: 105
* Terowong: 1
* Persimpangan yang dipisahkan gred: 26
* Had kelajuan: 110 km/j (68 bsj)

Rujukan
-------

1. ↑  
Правительство Российской Федерации. Постановление Правительства Российской Федерации №928 от 17 ноября 2010 «О перечне автомобильных дорог общего пользования федерального значения». Вступил в силу 7 декабря 2010. Опубликован: Российская Газета, 30 ноября 2010.code: ru is deprecated  (Government of Russian Federation. Resolution of the Government of Russian Federation #928 of 17 November 2010 *On the list of the federal public roads*. Effective as of 7 Disember 2010). 
(dalam bahasa Rusia)
2. ↑  Ivanova, Evgenia (8 September 2006). "Long Awaited Eastern Ring Road Opens". *The St. Petersburg Times*. St. Petersburg, Russia. Diarkibkan daripada yang asal pada 2006-09-25. Dicapai pada 3 Oktober 2011.
3. ↑  "Putin attends inauguration of St. Petersburg flood protection dam". RIA Novosti. 12 Ogos 2011. Diarkibkan daripada yang asal pada 13 Ogos 2011. Dicapai pada 13 Ogos 2011.
4. ↑  Titova, Irina (15 Ogos 2011). "Dam Complex Complete At Last". *The St. Petersburg Times*. St. Petersburg, Russia. Dicapai pada 3 Oktober 2011.
5. ↑  Kovalyev, Vladimir (2 Oktober 2001). "Construction of Ring Road Hits Snag". *The St. Petersburg Times*. St. Petersburg, Russia. Dicapai pada 3 Oktober 2011.[*pautan mati kekal*]
6. ↑  Tyomkin, Anatoly (16 Mac 2011). "Auditors: Ring Road Millions Over Budget". *The St. Petersburg Times*. St. Petersburg, Russia. Diarkibkan daripada yang asal pada 2014-03-02. Dicapai pada 3 Oktober 2011.

Koordinat: 59°58′32″N 30°09′42″E﻿ / ﻿59.97556°N 30.16167°E﻿ / 59.97556; 30.16167